text: IBC skal uddanne Aldi-personale
  04 august 2015 kl. 10.41
  IBC skal nu også uddanne Aldis salgsassistenter. I den forbindelse holdt supermarkedskæden Aldi og IBC (International Business College) i dag kick-off på uddannelses-projektet.
  IBC i Kolding skal i fremtiden også uddanne Aldis salgsassistenter.
  Som noget nyt skal underviserne og de kommende studerende overnatte sammen på en to-dages bootcamp.
  Under Aldi-campen indgår der morgengymnastik, løb og fælles frokost i det grønne.
  - Tanken bag overnatnings-camp'en er, at ryste dem sammen, for jo bedre de kender hinanden, desto mere ansvar tager de for hinanden, viser vores og Aldis erfaringer, skriver uddannelsen i en pressemeddelelse.
  Der deltager i alt 36 Aldi-elever og undervisere fra det meste af landet i uddannelses-projektet. Eleverne har første dag på IBC i dag - og begynder som elever i butikkerne, når boot-campen er overstået.
  Se video herunder fra Aldi-bootcampen hvor personale- og administrationschef i Aldi, Lars Lundgaard Nielsen, forklarer lidt om dagens undervisning. (Varighed: 0:36)
  